

71 



haft hjemme der paa den Tid, hvilket ogsaa flere Stednavne 

 tyde paa. Han anfører tillige, at der kun findes »een eeneste« 

 Art af Ørne paa Island. 



I de første 20 Aar efter at Meddeleren kom til Island (1872), 

 passerede Ørnen om Vinteren, naar Indsøer og Elve var belagte 

 med Is, næsten daglig Handelsstedet Eyrarbakki paa sin Flugt 

 langs Kysten for at søge Føde. Paa Tilbageturen hen paa Efter- 

 middagen var den stundom saa overmættet, at den med korte 

 Mellemrum maatte hvile sig paa Strandbredden, før den naaede 

 sit Nattek varter i Fjeldene Vest for Olfusaa. Ved en saadan 

 Lejlighed erholdt jeg for c. 30 Aar siden et levende Eksemplar, 

 som jeg holdt i Fangenskab et halvt Aarstid og derpaa skænkede 

 til Zoologisk Have i Kjøbenhavn. I de sidste 20 å 25 Aar er 

 der ingen Ørne set ved Eyrarbakki. 



1. ÅRNES-SYSSEL. 



I Arnes-Syssel har Havørnen i en nær Fortid ynglet i mindst 

 5 Sogne (Hreppar): Grafnings-, fJingvalla-, Grimsnes-, Olfus- og 

 Selvogshreppum. Dette er naturligt, eftersom der alle disse Steder 

 findes flere store Indsøer og Aaløb, der til alle Tider ere rige 

 paa Foreller. Olfusaa (Hvitaa) er om Sommeren rig paa Laks, 

 og flere Steder, navnlig i Olfus, forekommer Aal af enorm. Stør- 

 relse og Vægt — indtil 4 kg. Ørnen har derfor altid haft 

 gode Forraadskamre i dette Syssel. Kun om Vinteren, naar Ind- 

 søer og Aaløb ere belagte med Is, kan det engang imellem 

 komme til at skorte paa naturlig Føde paa de sædvanlige Steder. 

 I ældre Tider har Ørnen under saadanne Forhold søgt sin daglige 

 Føde langs Bredderne af det nærliggende Atlanterhav. I de senere 

 Aar, efter 1892, da der flere Steder paabegyndtes Udlægning af 

 forgiftede Ryper og andet forgiftet Aadsel, hvori er lagt Stryknin 

 til Udryddelse af Ræve, har Ørnen i strænge Tider uden Tvivl 

 slaaet sig paa denne dræbende Føde, thi det er en Kendsgerning, 

 at siden den Tid er Antallet af Ørne aftaget Aar efter Aar i 

 foruroligende Grad, og vedbliver Udlæggelsen af Rævegift paa 

 samme Maade som hidtil, vil Ørnens Saga paa Island være ude 

 efter ganske faa Aars Forløb. 



I Grafningshrepp ynglede for 20 a 30 Aar tilbage i det 

 mindste 3 Par Ørne aarlig. I de senere Aar er de forsvundne 

 lidt efter lidt, og i flere Aar var der kun et Par tilbage. Nu 

 er ogsaa dette Par forsvundet efter at have ynglet sidste Gang 



6* 



